SOG'LOM E'TIQODGA YO'LLANMA 5-DARS
Channel: eslatiing !
Date: 05/12/2020

Birinchi asos: rububiyat tavhidi
By Shayx Saidahmad Nuriddin 

AQIDA SOGʻLOM E’TIQODGA YO‘LLANMA

Birinchi asos
Birinchi asos – Alloh azza va jallaga iymon keltirish. Bu asos boshqa iymon asoslarining asli va negizidir. Allohga iymon keltirish deganda Alloh har bir narsaning Rabbi va egasi, butun koinotning yolg‘iz yaratuvchisi va boshqaruvchisi, yolg‘iz O‘zi ibodat qilinishga haqli, Uning sherigi yo‘q, Undan boshqa ibodat qilinadigan barcha ma’budlar ham va ularga qilingan ibodatlar ham botil, deb qat’iy e’tiqod qilishga aytiladi. Alloh taolo shunday deydi: “Buning boisi Allohning O‘zigina Haq (Iloh) ekani,  ular (ya’ni mushriklar Allohni) qo‘yib iltijo qilayotgan butlari esa botil narsa ekani va Allohning O‘zigina eng yuksak va buyuk zot ekanligidir” [Luqmon: 30]. Shuningdek, Allohga iymon keltirish deganda Allohning mukammallik va ulug‘vorlikni ifoda etuvchi sifatlar bilan sifatlangani va har qanday ayb va nuqsondan pok va yiroq ekanini qat’iy e’tiqod qilish ham kiradi. Shunday qilib, Allohga iymon keltirish deganda uch turli tavhid – “rububiyyat” tavhidi, “uluhiyyat” tavhidi va  “ism va sifatlar” tavhidi tushuniladi.
1 – Rububiyyat tavhidi:
Rububiyyat tavhidi – Allohning yolg‘iz o‘zi olamni yaratuvchi, boshqaruvchi, o‘ldiruvchi va tiriltiruvchi, mustahkam va cheksiz quvvat egasi bo‘lmish rizq beruvchi deb iqror bo‘lishdan iborat. Bu turli tavhidga iqror bo‘lish inson fitratida o‘rnashgan bo‘lib, qariyb hech qaysi ummatlar bu xususda talashib-tortishmaydilar.